બાવર્ચી મુખ્યત્વે બે સંદેશ આપે છે. એક તો એ છે કે નાની ખુશીઓ જે આપણી આસપાસ જ છે તેને આપણે ઇગ્નોર કરીએ છીએ અને કોઈ મોટું સુખ આપણને આનંદ આપે એની આપણે રાહ જોતા હોઈ છે. આમ કરવા જતા પેલી નાની ખુશીઓ જે આપણને બે ઘડી તો બે ઘડી પણ જે સુખનું ટોનિક આપે છે એનાથી આપણે વંચિત રહી જઈએ છીએ. જો આ સંદેશને આપણે આજના સમયમાં જોવો હોય તો આપણે ઘણીવાર રાહ જોતા હોઈએ છીએ કે જો મને ઇન્ક્રીમેન્ટ મળશે તો પરિવાર સાથે કોઈ સારી અને મોંઘી રેસ્ટોરન્ટમાં જમવા જઈશ.